open-index/open-wikipedia-markdown huggingface dataset:
Flotsam and Jetsam

**Flotsam and Jetsam** er et speed metal/thrash metal-band fra Phoenix, Arizona, USA. De ble stiftet som **Paradox** i 1982, skiftet navn først til **Dredlox** og så til Flotsam and Jetsam, som er navnet de har opptrådt under siden 1983. Jason Newsted ble med i bandet i 1982. Debutalbumet deres, *[[Doomsday for the Deceiver]]*, ble svært godt mottatt; blant annet ga anmelderen i det britiske rocke-magasinet *[[Kerrang!]]* albumet seks K-er – på en skala som egentlig gikk til fem.

## Diskografi
### Album
* *Doomsday for the Deceiver* (1986)
* *No Place for Disgrace* (1988)
* *When the Storm Comes Down* (1990)
* *Cuatro* (1992)
* *Drift* (1995)
* *High* (1997)
* *Unnatural Selection* (1999)
* *My God* (2001)
* *Dreams of Death* (2005)
* *The Cold* (2010)
* *Ugly Noise* (2012)
* *Flotsam and Jetsam* (2016)
* *The End of Chaos* (2019)

### EP
* *Flotzilla* (1987)
* *Saturday Night's Alright For Fighting* (1988)
* *Suffer The Masses* (1990)
* *The Master Sleeps* (1990)
* *Never To Reveal* (1992)
* *Swatting At Flies* (1992)
* *Wading Through The Darkness* (1992)
* *Cradle Me Now* (1992)
* *Smoked Out* (1995)
* *Blindside* (1995)
* *Destructive Signs* (1995)
* *Life, Love, Death* (2019)

### DVD
* *Live in Phoenix* (2004)
* *Live in Japan* (2006)
* *Once in a Deathtime* (2008)

## Referanser


## Eksterne lenker
* 
* 
*
Félix Cárdenas

**Félix Rafael Cárdenas Ravalo** (født 24. november 1973 i Encino, Santander) er en colombiansk profesjonell landeveissyklist.

Félix Cárdenas begynte sin karriere i 2000, og i sitt andre år som proff vant han en etappeseier i Tour de France. I Vuelta a España i 2003 vant han en etappe, klatrekonkurransen og ble nummer åtte sammenlagt. Ett år senere kopierte han bedriften ved å ta en ny etappeseier, og vinne klatrekonkurransen.

## Meritter

;1996
:Klatretrøya, Clásico RCN
::3. etappe
;1998
:6.-plass sammenlagt, Clásico RCN
;1999
:3.-plass sammenlagt, Vuelta a Colombia
;2000
:10. etappe, Vuelta a España
;2001
:12. etappe, Tour de France
;2003
:Vuelta a La Rioja
:16. etappe, Vuelta a España
::Klatrekonkurransen 
;2004
:17. etappe, Vuelta a España
::Klatrekonkurransen 
:2.-plass sammenlagt, Clásico RCN
;2005
:Sammenlagt, Tour of Japan
;2006
:Prueba Villafranca de Ordizia
:GP Artigianato Carnaghese
:1. etappe, Brixia Tour
;2007
:1. etappe, Giro del Capo
;2010
: Nasjonal Mester Landevei
:Sammenlagt, Clásico RCN
;2011
:Sammenlagt, Vuelta a Colombia
::4. etappe
;2012
:Sammenlagt, Vuelta a Colombia
::3, 4. og 10. etappe
:2.-plass sammenlagt, Vuelta de Chile
::9. etappe

## Referanser


## Eksterne lenker
* Profil på Barloworlds offisielle hjemmeside
*
Aleksandr Jefimkin

**Aleksandr Aleksandrovitsj Jefimkin** (russisk: **Александр Александрович Ефимкин**, født 2. desember 1981 i Samara) er en russisk profesjonell landeveissyklist. Hans tvillingbror, Vladimir, er også syklist.

## Referanser


## Eksterne lenker
*
Barneskjær

**Barneskjær** er ei øy i Færder kommune, rett øst for Nesbrygga på Nøtterøy og sør av Fjærholmen på Føynland. Øya har et areal på ca. 39 dekar. Nøtterøy kommune kjøpte øya av Markus O. Korsnes for  kroner i 1968 til bruk som friareal. Tønsberg og Sem kommuner bidro til kjøpet med  kroner hver.

Øyas eneste hus ble bygd i 1924. Det stavernsgule huset leies ut for kortere perioder, og Barneskjær er mye besøkt av skoleklasser og organisasjoner. Øya er strømløs, så kjøkkenutstyret drives av gass. Brygga har plass til 4–5 båter.

Det er flere tyskbygde bunkere fra andre verdenskrig på Barneskjær.

## Navnet
Et sagn forteller at navnet stammer fra et forlis øst for Nøtterøy der et par omkom mens de var på vei kirken for å gifte seg og døpe et barn. Bruden ble funnet på Brudeskjær, brudgommen Adam på Adamskjær og barnet deres på Barneskjær. Dåpsduken og -lua drev i land på Nøtterøy og er i henhold til sagnet opphavet til navnene Duken og Luen.

## Referanser
Klar – ferdig – jobb

***Klar - ferdig - jobb*** (også kjent som *Tande-På jobb*) er et norsk underholdningsprogram med Alf Tande-Petersen som gikk lørdager på NRK i 1993.

Programmet var en slags oppfølger til *[[Tande-På programmet]]* og hadde høye seertall, blant annet ble premieren sett av 1,84 millioner mennesker.

Blant deltagerne var Roger Nilsen, Inger Prebensen, Gustav Lorentzen og Stephen Ackles.

## Referanser


## Eksterne lenker
*
Norges ungdomskor

**Norges Ungdomskor (NUK)** er et nasjonalt prosjektkor som drives av Ung i Kor. Koret ble grunnlagt i 1987 av Joar Rørmark og Carl Høgset, som dirigerte koret fram til 2003.

Norges Ungdomskor har vunnet en rekke priser i internasjonale konkurranser. Det utvikler unge, talentfulle sangere fra hele landet gjennom dyktige dirigenter og utfordrende repertoar, og deltar på festivaler og i konkurranser, nasjonalt og internasjonalt. Koret samarbeider ofte med profesjonelle sangere og kor, og har blant annet samarbeidet med Det Norske Solistkor og Nordic Voices.

Norges Ungdomskor har et variert repertoar og synger både klassiske korverk, samtidsmusikk og norske folketoner. De synger a capella, og opptrer som regel i bunad.

## Formål med koret
Ung i Kor har to mål for Norges Ungdomskor:

*Koret skal være et tilbud til unge, dyktige sangere som ønsker å utvikle seg videre.
*Koret skal være et flaggskip for det norske ungdomskormiljøet.

## Dirigenter
Dirigent for koret engasjeres for to år av gangen. Fra etableringen av 1987 har koret hatt følgende dirigenter:
* 1987–2003: Joar Rørmark og Carl Høgset
* 2004–2005: Kjetil Almenning og Tora Augestad
* 2006–2007: Anne Karin Sundal-Ask
* 2008–2010: Ragnar Rasmussen
* 2011: Vivianne Sydnes
* 2012–2013: Tone Bianca Sparre Dahl
* 2014: Vivianne Sydnes
* 2015–2016: Marit Tøndel Bodsberg
* 2017: Yuval Weinberg
* 2019–2020: Eirik Sørborg
* 2021–2022: Nina T. Karlsen
* 2023–2025 Julia S. Blank

## Resultater

* 1990 Concorso polifonico Guido d’Arezzo. 1. plass i klassen for blandet kor. Spesialpris i renessansemusikk til NUKs mannskor
* 1993 C. A. Seghizzi, Gorizia, Italia. 3. plass i klassen for blandet kor
* 1998 Spittal an der Drau, Østerrike. 1. plass.
* 1995 International choir competition, Tolosa, Baskerland. 2. plass i klassen for blandet kor
* 1999 International music competition, Cantonigros, Catalunya. 1. plass i klassen for bladet kor. 1. plass i klassen for like stemmer til NUKs damekor.
* 2001 Slovakia Grand Prix, Trencianske Teplice, Slovakia. 2. plass.
* 2002 Beste kor og 1. plass i klassen for blandet kor i Guido d'Arezzo-konkurransen i Arezzo, Italia
* 2003 Deltagelse i Europa grand prix for korsang i Tours, Frankrike
* 2007 1. plass i kategori polyfon historisk musikk og Grand premio (beste kor) i C.A. Seghizzi-konkurransen i Gorizia, Italia
* 2008 Deltagelse i Europa grand prix for korsang i Debrecen, Ungarn

## Referanser


## Eksterne lenker
* 
*
Sherri Steinhauer

**Sherri Steinhauer** (født 27. desember 1962 i Madison, Wisconsin) er en profesjonell amerikansk golfspiller, som spiller på LPGA-touren.

## Meritter
* 1983 Beste amatør i U.S. Women's Open.
* 1985 Vant LPGA-tourens kvalifiseringsskole.
* 1986 Første sesong på LPGA-touren.
* 1992 Vant sin første LPGA-seier, major-turneringen du Maurier Classic.
* 1994 Vant Sprint Championship.  
::Spilte i sin første Solheim Cup.
* 1998 Vant Weetabix British Open Championship (ikke en major på dette tidspunktet.)  
::Spilte Solheim Cup.
* 1999 Vant Japan Airlines Big Apple Classic.
::Vant Weetabix British Open Championship (fortsatt ikke en major.)
* 2000 Spilte Solheim Cup.
* 2002 Kaptein for Junior Solheim Cup-laget.
* 2004 Vant Sybase Classic Presented by Mercury
* 2006 Vant Weetabix British Open Championship, som nå er blitt en major-turnering.
* 2007 2. september vant Steinhauer State Farm Classic.
::Tatt ut til Solheim Cup 2007

## Eksterne lenker
*
Super Quick

***Super Quick*** er et norsk gameshow og pengespill som gikk på TVNorge fra 1993 til 1995. Jarl Goli og Ingrid Martens Larsen var programleder den første tiden, deretter Benny Borg (sammen med Larsen). Programmet ble lansert av Quicklotteriene i samarbeid med TVNorge og ble delvis skapt som et mottrekk til TV 2s  «TV-flax» i programmet *[[Scene 2]]*. Programmet ble sendt på torsdager.

Inntektene gikk til veldedige organisasjoner, blant annet Norges Handikapforbund.

## Konsept
I dette gameshowet kunne deltakerne vinne store pengesummer, forutsatt at man hadde kjøpt skrapelodd til 10 kr per stk. Kjøpte man skraplodd uten TV-symboler var topp-premien på 250 000. Skrapte man frem tre TV-symboler så kunne man sende en gjenparten av loddet til Quick og man ble med i en trekning om en plass i studio under programmet. Da var man garantert minst en premie og man hadde en mulighet til å vinne en jackpot av ubegrenset størrelse. Hver sending inneholdt flere konkurranser. En av dem var den såkalte «pengedusjen» der to stykker skulle forsøke fange så mange pengesedler som mulig innenfor en gitt tidsramme. Programmet inneholdt også underholdningsinnslag fra norske artister.

Etter 25 sendinger vant en person hovedgevinsten på 4,2 millioner kr.

Programmet var nær ved å bli stanset av Justisdepartementet like før premieren på grunn av uklarheter rundt lotteriet.

;Avvikling
*Super Quick* ble avviklet i juni 1995, men deler av spillet ble i en kort periode videreført i programmet *[[Ta kvelden]]*, som hadde oppstart høsten 1995.

## Seertall og mottagelse
Programmet hadde jevnt over gode seertall. Premieren ble sett av 351 000.

VGs TV-anmelder var hard og omtalte premieren som «forferdelig dårlig» og at det var «surr og rot fra ende til annen». Aftenpostens kritiker poengterte noe av det samme og mente programmet burde ha gjennomgått en generalprøve før det gikk direkte på lufta.

## Referanser
Marc Wright

**Marcus «Marc» Snowell Wright** (født 21. april 1890, død 5. august 1975) var en amerikansk friidrettsutøver som konkurrerte i stavsprang.

Wright tok sølv i stavsprang under OL 1912 i Stockholm med et hopp på 3,85 samme som Frank Nelson som også fikk sølv. Landsmannen Harry Babcock ble olympisk mester med høyden 3,95. Wright var innehaver av den første offisielle verdensrekorden i stavsprang, 4,02 fra 8. juli 1912.

## OL-medaljer
* 1912  Stockholm -  Sølv i friidrett, stavsprang  USA

## Se også
* Verdensrekordutvikling i stavsprang

## Referanser


## Eksterne lenker
*
Francis, hertug av Teck

**Francis, hertug av Teck** (Francis Paul Charles Louis Alexander; født 28. august 1837, død 21. januar 1900), var et medlem av den britiske kongefamilien, far til Dronning Mary. Francis var greve av Hohenstein (*Graf von Hohenstein*) og senere hertug av Teck (*Herzog von Teck*). Han ble gitt tituleringen *Hans Høyhet* i 1887.

## Referanser
Nicole Castrale

**Nicole Castrale** (født 24. juni 1979, i Glendale, California), er en profesjonell amerikansk golfspiller, som spiller på LPGA-touren.

## Profesjonelle meritter

### Seire på Futures Tour
* 2005 Northwest Indiana FUTURES Golf Classic, Kankakee FUTURES Golf Classic

### Seier på [[LPGA-touren]]
* 2007 Ginn Tribute Hosted by Annika

Beste plassering i en major-turnering: delt 10.-plass i LPGA Championship.

Tatt ut til Solheim Cup 2007.

## Eksterne lenker
*
Laura Diaz

**Laura Diaz** (født 27. april 1975, i Scotia, New York) er en profesjonell amerikansk golfspiller som spiller på LPGA-touren. 

## Meritter
3 seire på Futures Tour.

2 seire på LPGA-touren:
* 2002 Welch's /Circle K Championship, og LPGA Corning Classic

Solheim Cup:
* 2002, 2003, 2005 og 2007

## Eksterne lenker
*
Mary Adelaide av Cambridge

**Mary Adelaide av Cambridge**, prinsesse av Storbritannia-Irland (Mary Adelaide Wilhelmina Elizabeth) (født 27. november 1833 i Hannover, død 27. oktober 1897 på White Lodge i Richmond Park i London) var en britisk prinsesse og medlem av den britiske kongefamilien. Hun fikk senere tittelen hertuginne av Teck via ekteskap. Mary Adelaide huskes som moren til Dronning Mary, gemalinnen til Georg V. 

## Biografi
### Bakgrunn
Hun var datter av hertug Adolphus av Cambridge og prinsesse Augusta av Hessen-Kassel. Hennes farfar var Georg III.

### Levnet
I en alder av 30 år var Mary Adelaide fortsatt ugift. Hennes lite attraktive utseende og især hennes manglende egne innkomster, var ved siden av alderen ansett som kompliserende. Dronning Victoria hadde medlidenhet med sin kusine, og bestrebet seg på å finne et passende parti som også var standsmessig akseptabel. 

Hun ble så gift i 1866 med prins (deretter hertug) Franz av Teck (1837–1900), sønn av Alexander, hertug av Württemberg og Claudine Rhédey von Kis-Rhéde, grevinne av Hohenstein. Familien var en sidegren av kongefamilien i Württemberg.

Hun var kjent som livsglad og hadde en stor forkjærlighet for fester og mat, noe som ga henne tilnavnet «Fat Mary». Familien levde et ganske vidløftig liv, og verken Mary Adelaide eller hennes make var økonomisk fornuftige. Hennes inntekter var egentlig beskjedne, og sto ikke i forhold til hennes eksklusive smak og ekstravaganse med ball, lekker mat, kostbare klær og utenlandsreiser. Dette medførte til slutt katastrofe, og familien måtte komme seg unna kreditorene. De dro i landflyktighet noen år til Tyskland og Italia, innen finansene kunne ordnes og familien kunne vende tilbake til England, der de bosatte seg på White Lodge i Richmond Park.

Da sønnen Adolphus giftet seg med lady Margaret Grosvenor i 1894, så Mary Adelaide en sikret alderdom framfor seg. Men sønnens rike svigerfar, Hugh Lupus Grosvenor, 1. hertug av Westminster, så til at datterens medgift ikke ble utbetalt i noen store summer på en gang.

Mary Adelaide var en av de første kongelige som støttet diverse veldedighetsprosjekter. Særlig gagnet dette Barnardo's og annen veldedighet rettet mot barn.

Hun døde 27. oktober 1897 på White Lodge, etter en hasteoperasjon. Hun ble gravlagt 3. november 1897 i Royal Vault ved St George's Chapel, Windsor.

## Referanser


## Eksterne lenker
*
Karen Helene Ulltveit-Moe

**Karen Helene Ulltveit-Moe** (født **Midelfart**; 1967) er en norsk samfunnsøkonom og professor i samfunnsøkonomi ved Universitetet i Oslo (UiO).

Hun har mastergrad i økonomi fra Universitetet i Mannheim (1991), doktorgrad ved Norges Handelshøyskole (NHH) i 2004 og er fra 2005 professor ved Økonomisk institutt, Universitetet i Oslo. Før det var hun ansatt ved Norges Handelshøyskole og den tilknyttede stiftelsen SNF.

Ulltveit-Moe har spesielt forsket på internasjonal økonomi, skatte- og næringspolitikk. Doktorgraden avla hun på en drøfting av bedrifters og universiteters lokaliseringsvalg. Hun har vært styremedlem i flere store bedrifter, blant annet Kverneland Group og REC, og medlem av bedriftsforsamlingen i Norsk Hydro. Hun har også vært leder og medlem av flere offentlige utvalg, som Skauge-utvalget, Finanskriseutvalget, Europautredningen, Arbeidstidsutvalget og Havbruksskatteutvalget.

Ulltveit-Moe er medlem av Norges Banks Hovedstyre. Hun er innvalgt i Det Norske Videnskaps-Akademi.

Ulltveit-Moe er gift med investor Jens Ulltveit-Moe.

## Referanser


## Eksterne lenker

* CVen til Ulltveit-Moe
Charles Hoff

**Charles Teilman Hoff** (1902&ndash;1985) var en norsk friidrettsutøver som konkurrerte i stavsprang, lengde og tresteg samt korte løpdistanser. Under andre verdenskrig var han medlem av Nasjonal Samling (NS) og Rikshirden og ble en engasjert idrettspolitiker.

## Idrettslig og politisk karriere

Hoff var den første europeiske utøveren som hoppet over 4 meter i stavsprang, da han hoppet 4,02 meter under NM i friidrett 1922. Han satte ny verdensrekord i stavsprang 22. juli 1922 i København med 4,12. Han forbedret rekorden flere ganger og i 1925 hoppet han 4,25 under et idrettsstevne i Åbo. Rekorden sto til 1927. Hoff var i 1923 norsk rekordholder på 400 meter med 49,2, 800 meter med 1,55,9 og i lengdehopp med 7,32.

Etter en turne i USA i 1926, der han hadde mottatt betaling for enkelte opptredener, ble han dømt for brudd på amatørbestemmelsene,
og erklært som profesjonell. Dette førte til en langvarig konflikt med ledelsen i norsk idrett.

27. september 1931 hoppet han 4,32 i stavsprang i Hønefoss, noe som ville vært ny verdensrekord, men rekorden ble ikke ratifisert av International Association of Athletics Federations (IAAF) på grunn av betalingen i 1926.

Med verdensrekordene i stavsprang var Hoff første nordmann til å inneha en verdensrekord i friidrett, og frem til Sverre Strandli satte verdensrekord i slegge i 1952, var Hoff eneste nordmann som hadde innehatt en verdensrekord i friidrett.

Etter at han returnerte til Norge arbeidet han som journalist i bladet *[[Idrætsliv]]* og som redaktør i *[[Sportsmanden]]* frem til 1935.

Han ble ekspedisjonssjef i det nazistiske idrettsdepartementet høsten 1940. I 1942 ble han «idrettsfører», det vil si leder for det nazistiske idrettsforbundet. Hans lederskap ble ingen suksess siden mesteparten av idrettsutøverne i Norge boikottet alt av aktivitet under krigen. Men enkelte av Hoffs planer for organiseringen av idretten i Norge ble senere gjennomført f.eks. opprettelsen av Norsk tipping og Norges idrettshøyskole. Ved landssvikoppgjøret i 1947 ble han dømt til ni års straffearbeid.

## Medaljer i norske mesterskap

## Se også
* Verdensrekord i stavsprang
* Mestvinnende utøvere i NM i friidrett

## Bibliografi

* *Systemet*, roman, 1925
* *Fra New York til Hollywood. Mine oplevelser i Amerika*, 1927
* *Tippingens ABC* (sm.m. M. Brenden), 1941
* *Idretten, i Norges nyreising*, bd. 1, 1942, s. 205–222
* medarb. i *Norske røster. Inntrykk fra Tyskland*, 1942
* *Treneren og hans oppgaver*, 1944
* *Døden i Bygdø Allé* (under pseudonymet Texas Bang), kriminalroman, 1952

## Referanser




## Litteratur
* «Charles Hoff», fra *[[Norsk biografisk leksikon]]*
* «Bjørn Morstøl – Charles Hoff», fra tidsskriftet *Fortid*
* Bjørn Morstøl, *Charles Hoff - persona non grata*, 2015

## Eksterne lenker
* 
*
Lykkehjulet

***Lykkehjulet*** var et norsk-svensk gameshow som gikk på TV3 fra 1990 til 1993. 

Programledere de første årene var norske Ragnar Otnes og svenske Ulrika Nilsson. Nyttårsaften 1991 ble Otnes erstattet av Knut Bjørnsen, og 1. september 1992 ble Ulrika Nilsson erstattet av norske Lise Nilsen.

Programmet het *Lyckohjulet* i Sverige og var basert på det amerikanske *[[Wheel of Fortune]].*

## Konsept og regler
Konseptet bestod av en tredelte konkurransen med fire deltakere hver kveld – to nordmenn og to svensker. Oppgaven var å løse en ordgåte etter at man har spilt seg fram til bokstaver. Svenskene skulle finne fram til svenske ordspråk, bygninger, steder og lignende. Nordmennene skulle løse ditto norske. Først konkurrerte svenskene mot hverandre, så nordmennene. Vinnerne av de to rundene gikk til finalen og kampen om hovedpremiene.

## Popularitet
Programmet hadde en moderat suksess i Norge. Etter at Knut Bjørnsen tok over programlederjobben i 1991 begynte seertallene å falle i Sverige. Tallene ble etterhvert så lave at svenskene kuttet ut programmet og begynte å sende sin egen versjon. Seertallene i Norge økte imidlertid etter at Bjørnson tok over. Bakgrunnen var at svenske seere hadde problemer med den norske uttalen til Bjørnsen.

## Referanser
Argus (TV-program)

***Argus*** var et norsk temastyrt talkshow med Mona Høiness som gikk på TV3 i 1993 og 1994. Programmet gikk på mandagskvelder og målgruppen var kvinner.

Programmet ble sendt i reprise fra 1995 til 1996.

## Om serien
Sommeren 1993 truet Høiness med å slutte programlederjobben i protest etter at TV3 viste programmet *Bikini*, et amerikansk program med lettkledde kvinner vandrende på et podium omgitt av heiende menn. Kanalen besluttet etter noen sendinger å ta av *Bikini* fra sendeskjemaet.

## Referanser




## Eksterne lenker
*
For åpen scene

***For åpen scene*** var et norsk direktesendt temastyrt talkshow og debattprogram med Kristin Moe som gikk på TVNorge fra 1994 til 1996. 

Programmet var delt i to. I første del ble konflikten og de stridene partene presentert. I andre del slapp publikum i studio til med sine synspunkter. I studio satt 30 personer som enten hadde relasjoner til gjesten eller til tema.

## Rettssaken
Det ble en del bråk rundt siste sesong av programmet på grunn av et omstridt innslag kalt «I rusmisbrukets kjølvann» som ble sendt våren 1996. Bakgrunnen var at Moe reiste ut sammen med sitt team for lage en reportasje med en navngitt rusavhengig mann som skal ha fått 200 kroner som honorar, penger som ble brukt til å kjøpe en brukerdose heroin. Da den rusavhengige mannen satte skuddet, ble dette filmet av TV-teamet.

Etter at programmet ble Moe og assistenten anmeldt og tiltalt for medvirkning til kjøp av heroin. I retten hevdet mannen at hennes assistenter viste at pengene skulle brukes til å kjøpe heroin. I 1997 idømte Oslo byrett henne  kroner i bot. Moe og hennes advokat Tor Erling Staff anket imidlertid dommen til lagmannsretten og ble i 1998 hun frikjent.

## Referanser
En anelse rødt

***En anelse rødt*** er et norsk talkshow som gikk på TV 2 fra 1993 til 1994. Programleder det første året var Connie Barr mens Christina Støp ledet programmet i 1994.

Programserien ble regnet som et intimt talkshow som i hovedsak handlet om følelser. Konseptet var inspirert av *[[Oprah Winfrey|Oprah Winfrey Show]]*. 

## Referanser
John Aniston

**John Aniston** (født **Ioannis Anastasakis**; 24. juli 1937, død 11. november 2022) var en gresk-amerikansk skuespiller. Han emigrerte sammen med sine foreldre til USA da han var to år gammel.

Han er kjent for sin rolle som Victor Kiriakis i serien *[[I gode og onde dager]]*. 

Han vokste opp i Chester i Pennsylvania, og er far til skuespillerinnen Jennifer Aniston.

## Referanser


## Eksterne lenker
* 
*
Kjell Chr. Ulrichsen

**Kjell Christian Ulrichsen** (født 18. november 1944) er en norsk investor og bedriftseier. Ulrichsen grunnla meglerhuset Fondsfinans sammen med Erik Must. 
Tidligere kontrollerte de Gyldendal og var styremedlemmer i Gyldendal ASA.

I forbindelse med eierskapet i Gyldendal har Ulrichsen og Must hatt uenighet med medeier Trygve Hegnar. Hegnar har så langt ikke fått plass i selskapets styre.  26. november 2008 solgte Kjell Christian Ulrichsen og hans familie alle sine aksjer i Gyldendal ASA til Erik Must for 350 kroner aksjen selv om Trygve Hegnar hadde gitt Kjell Chr. Ulrichsen et bud på 500 kroner aksjen.

Ulrichsen eier selskapene Vicama og Skogan Gård. Gjennom disse selskapene drives hovedsakelig kjøp og salg av aksjer, men har også handel med eiendom. Gjennom Vicama eier han en stor aksjepost i Arendals Fossekompani.

Ulrichsen bodde på barnehjem fra han var to år til han var atten. Han er fetter av Dronning Sonja.

Ulrichsen har vært omtalt i media i forbindelse med sitt kjøp og eie av eiendommen Yxney som ligger ytterst på Østerøya i Sandefjord. Han hadde en rettstvist med Sandefjord kommune i forbindelse med uoverensstemmelse om allemannsretten.Han ville unngå at folk skulle bade i nærheten av hytta hans på Yxney.

Ulrichsen eide hesten Camiro som har avlagt positiv dopingprøve under OL i Beijing.  
Ulrichsen var også sterkt delaktig i byggingen av Stabæk Fotballs hjemmebane, Telenor Arena. Ulrichsen og hans familie eier halvparten av arenaen. 

Ulrichsen vant Curling EM i 1975.

## Referanser


## Eksterne lenker
* Gyldendal ASA, styre og ledelse
Uman (Ukraina)

**Uman** (ukrainsk: ) er en by i Ukraina med 88&nbsp;300 innbyggere (1. januar 2004), beliggende i Tsjerkasy oblast og er administrasjonsstedet for området (rajon) Umanskyi rajon.

## Historie
Byens opprinnelse er uklar, men er svært gammel. Den er kjent fra 1616 da tatarene bygde et forsvarsanlegg i byen og et fremtredende kossakregiment ble stasjonert i byen. I årene 1670&ndash;1674 var byen militært hovedkvarter for den delen av Ukraina som på vestsiden av Dnepr. Folketallet steg utover på 1600-tallet da byen var en del av Polen og den fikk byrettigheter i 1616 og i 1629 hadde den 6&nbsp;000 innbyggere. i 1706 fikk den Magdeburg-rettigheter.

I 1802 ble den storslagne Sophienpark åpnet, anlagt av den polske greven Stanislaw Potocki og ingeniøren Ludwig Metzel, med forbilde av de engelske landskapsparkene. Parken har navn etter Potockis greske hustru.

Under andre verdenskrig var det rett ved byen et større slag mellom det tyske Wehrmacht og Den røde armé 15. juli – 8. august 1941 hvor en tysk pansergruppe rykket øst mot den østlige buktingen av Dnepr og rundt 100&nbsp;000 sovjetiske krigsfanger i en stor knipetangsmanøver. Etter den tyske erobringen av byen ble over 14&nbsp;000 jøder deportert fra byen. Fra begynnelsen av 1990-tallet har byen blitt et jødisk valfartssted da graven til den sentrale rabbien Nachmann ligger her.

## Næringsliv
Byen næringsliv har tyngdepunkt på maskinindustri og kjemisk/farmasøytisk industri. Uman ligger sentralt kommunikasjonsmessig hvor motorveiene Kyiv – Odessa og Vinnytsia – Kropyvnytskyj krysses ved byen.

## Referanser


## Eksterne lenker
* 
* Internettside om Sophienpark
Zhu Qinan

**Zhu Qinan** (forenklet kinesisk: 朱启南, født 15. november 1984 i Wenzhou i Zhejiang i Folkerepublikken Kina) er en mannlig kinesisk sportsskytter som vant olympisk gull i  Sommer-OL 2004 i Athen i 10 m luftrifle.

Zhu begynte å trene skyting på sportsskolen i Wenzhou i 1999. I februar 2002 kom han med på provinslaget i skyting i Zhejiang. Zhu ble tatt opp på landslaget 14. desember 2003. Han var fremdeles junior da han vant OL-gull, og poengsummen han fikk i den innledende skytingen (599) var tangering av juniorverdensrekorden. Han klarte samme poengsum i ISSF-verdenscupfinalen i Bangkok i 2004, noe som holdt til seier der også. Senere har han vunnet flere verdenscupkonkurranser i 10 m luftrifle. Hans beste resultat i 50 m rifle er bronsemedalje i det asiatiske mesterskapet i 2004.

## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Cello

En **cello** (uttale: , 'ʃɛl:o, 'sɛl:o; flertall: celloer) er et strykeinstrument med fire strenger som på grunn av størrelsen spilles mens musikeren sitter på en stol. De fire strengene stemmes i tonene  C, G, D og A; én oktav dypere enn bratsjen. Strengene skal dermed gi et tonesprang fra C2 (mørkest) til A5 (lysest).

## Etymologi og historikk
Den opprinnelige betegnelsen *violoncello* betyr *liten [[violone]]* og er et italiensk diminutiv av dette ordet (violonen, som gav opphav til kontrabassen, var et svært stort instrument).

Celloen ble først utviklet på slutten av 1600-tallet av instrumentmakere i Bologna. I løpet av 1700-tallet ble celloen et populært instrument i Nord-Europa, men det var ikke før ca. 1750 at størrelsen på instrumentet ble standardisert. En cello for voksne er omlag 1,2 m høy, og er som regel det nest største strykeinstrumentet i et orkester (kontrabassen er betydelig større). En person som spiller cello benevnes en *cellist*.

Den har etter hvert blitt et populært instrument som brukes i flere sammenhenger: som soloinstrument, som ett av flere instrumenter i strykekvartetten, trio, duo eller strykeorkester og som et hovedinstrument i symfoniorkesteret.

## Beslektede instrumenter
Fiolin, bratsj og kontrabass er strykeinstrumenter som er nært beslektede med celloen.

## Referanser


## Eksterne lenker
*
Ammassalik Museum

**Ammassalik Museum** er et kulturhistorisk museum som ligger i Tasiilaq, sydøst på Grønland.

Museet åpnet i 1990, og er dermed et av Grønlands yngste museer. Det ligger i en gammel kirke i byen. Det har åpent året rundt.

I tillegg til utstilinger med østgrønlandske kunst- og kulturgjenstander som masker, drakter, redskaper tupilaq-figurer m.m. har de også utstilt malerier av lokale kunstnere, og et torvhus ble bygd ved siden av museet i 1993.  

Museumsleder er siden år 2009 Carl-Erik Holm. 

## Eksterne lenker
* 
* Bilder av tupilaq-figurer
Sitter

:*For billedkunstneren, se [[Inger Sitter]].*

**Sitter** er både en gård og ei bygd i Flatanger kommune nord i Trøndelag. Stedet ligger vest på en halvøy, mellom Knottenfjorden i vest og Namsenfjorden i øst, og det er omkranset av fjell og skog i nord, øst og sør, mens sjøen ligger mot vest. Nærmeste by er Namsos, som ligger cirka 80 kilometer øst–sørøst for Sitter.

To gårdsbruk bærer i dag navnet *Sitter* (gnr. 11 i Flatanger), men det er uklart om stedsnavnet eller gårdsnavnet oppsto først. Sitter nevnes første gang i skriftlige kilder i 1521, da *Oluff på Setter* betaler sølvskatt. Senere nevnes gården blant annet som *Sytther* i 1559, *Sitter* i 1590, og *Zitter* i 1626. Omkring 1650 var gården skrivergård i Namdalen. Den forble skrivergård frem til sorenskriver Balchs død i 1691. Delingen i to bruk er trolig av nyere dato, siden kun ett bruk nevnes i «Norske Regnskaber og Jordebøger fra det 16de Aarhundrede».  I 1647 nevnes imidlertid to brukere; *Peder* på det ene og *Joen* på det andre, men delingen i to gårder fant først sted i 1851. Hovedbølet er synonymt med Nergården (Yttergården) Sitter gnr. 11/1 (), mens gnr. 11/2 kalles Øvre Sitter () eller Innergården og ligger litt øst for og lenger fra sjøen enn hovedbølet.

Sitter hadde egen skole, skolebygget ble reist i 1947, fram til begynnelsen av 1960-tallet. Grenda fikk veiforbindelse i 1979, da en ny 8 km lang avstikker på fylkesvei 6928 (tidligere fylkesvei 215), kalt Sitterveien, ble knyttet til den eksisterende fylkesveien ved Vassmoen i Utvorda. Samtidig sluttet den lokale rutebåten å anløpe stedet. Ved Sitter går Sitterveien i ei sløyfe rundt nedre del av Sitterelva, som munner ut i Sittersjøen. Fra sørvestre del av sløyfa fortsetter Bårdvikveien, som fører ut til Bårdvika. Bårdvikveien deler seg også i Knottveien, som fører videre sørover til Knottodden ved Knottbukta.

Det bodde nærmere 100 mennesker her like etter andre verdenskrig, men folketallet har gått jevnt og trutt tilbake til om lag 20 personer i 2007. Hovednæringen i dag er jordbruk, men i tidligere tider var også fiske en tradisjon der.

## Se også
* Carl Sitter Geving

## Referanser
Diuretikum

**Diuretika** (flertall av **diuretikum**), er såkalte **vanndrivende** legemidler, som øker produksjonen av urin.

## Bruksområder
Vanndrivende legemidler brukes ved en rekke tilstander hvor det er ønskelig å redusere mengden vann, eventuelt elektrolytter fra kroppen. Vanligst er behandling av hypertensjon, høyt blodtrykk. Ved nyresvikt, hvor evnen til å skille ut vann og elektrolytter, brukes ofte slyngediuretika i høye doser. En rekke tilstander med ødem, (mer væske i vevene) kan behandles med diuretika.

## Virkningsmekanisme
Diuretika virker kan virke gjennom to prinsipielle mekanismer; enten ved å øke filtrasjonen i glomerulus i nyrene, eller ved å hemme reabsorpsjon fra tubuli.

## Tilgjengelige diuretika i Norge
*Slyngediuretika
**Furosemid (*Diural, Furix, Lasix*)
**Bumetanid (*Burinex*)
*Tiazider
**Bendroflumetiazid (*Centyl*)
**Hydroklortiazid (*Esidrex*, også i kombinasjon med en rekke andre blodtrykksmedikamenter)
*Kaliumsparende diuretika
**Eplerenon (*Inspra*)
**Spironolakton (*Aldactone*, *Spirix*)
**Amilorid (sammen med hydroklortiazid i *Moduretic mite* og *Normorix mite*)

## Eksterne lenker
* Norsk legemiddelhåndbok om diuretika
IFA (andre betydninger)

**IFA** har flere betydninger.

*IFA er en salt lakrispastill produsert av Nidar
* Irish Football Association
*Industriselskap for produksjon av motorkjøretøy i DDR 1949-1991
*Forkortelse for International Fertilizer Industry Association
*Institutt for atomenergi – i dag Institutt for energiteknikk
*International Fiscal Association (underavdeling IFA Norge)

## Referanser
Piteraq

**Piteraq** er navnet på den kalde katabatiske vinden som av og til oppstår på Grønland, som kan gi store ødeleggelser i de byene og bygdene som rammes av den. På grønlandsk betyr piteraq *det som angriper deg*. 

Det er særlig området rundt Tasiilaq på østkysten som rammes. Piteraq oppstår som regel på kalde og vindstille netter, når det hoper seg opp med kald luft innlandsisen.

Den oppstår når den iskalde luften forskyver seg, og dras ned fra innlandsisen av gravitasjonen, og dras ned gjennom daler og kløfter på vei mot kysten. Luften varmes opp og blir tørrere underveis, men siden den opprinnelig er ekstremt kald vil den, selv om den varmes opp med 10-15°, være svært kald og tørr når den når kysten.

## Typisk temperatur sommer og vinter
Om vinteren er en Piteraq som regel verst, her kan temperaturen typisk være mellom -10 og -20° Celcius, og vindstyrken vil typisk være mellom 50 og 80 m/sek. Om sommeren er den mildere, her kan temperaturen være mellom 0 og 10° celsius og vindstyrken lavere; mellom 20 og 40 m/sek.

## Referanser
Mari (jentenavn)

**Mari** er et kvinnenavn i flere språk og har flere opprinnelser, blant annet som en kortform av *Maria*, som har usikker betydning. Navnet er vanlig i flere land blant annet i Europa og Midtøsten. En navnebærer er den norsk-samiske artisten Mari Boine, som har fått stor anerkjennelse for å bringe samisk kultur og musikk til et globalt publikum. Hun har mottatt en rekke priser, inkludert Spellemannprisen og St. Olavs Orden.

## Etymologi
*Mari* er en kortform av *[[Maria]]* i mange språk, inkludert estisk, finsk, walisisk, bretonsk, svensk, norsk, dansk, georgisk og armensk. *Maria* er videre en gresk variant av det arameiske kvinnenavnet *[[Miriam]]*. Den opprinnelige betydningen er omstridt, de fleste henviser til «den vakre», muligens også «sterk».

Mari kan også være en kortform av *[[Mariana]]*. I japansk kan *Mari* også være et selvstendig navn med ulike betydninger avhengig av hvilke tegn (kanji) som brukes.

Merk at ordet *mari* finnes i mange språk og betyr blant annet «min» på indonesisk, «rikdom» på swahili, «ektemann» på fransk, «hav» på italiensk, rumensk og latin og «sjømann» på tagalog.

## Utbredelse
Navnet Mari var blant de mest populære døpenavnene på jenter i Norge på 1600- og 1700-tallet og igjen fra 1980-årene.

Navnet er i dag vanlig blant annet i Syria, Japan og Norge.

|}

De fleste av de i Norge som het Mari i 2005 hadde dette som eneste fornavn. Vanlige sammensatte varianter av navnet er: Marianne, Mariann, Ann-Mari, Anne-Mari og Mari-Ann.

## Kjente personer med navnet

Personene i listen er ordnet kronologisk etter fødselsår.
* Mari Sandoz (1896–1966), amerikansk forfatter
* Mari Trini (1947–2009), spansk sanger og låtskriver
* Mari Bjørgan (1950–2014), norsk sanger og skuepsiller
* Mari Boine (født 1956), norsk samisk vokalist og komponist
* Mari Elka Pangestu (født 1956), indonesisk økonom og tidligere handelsminister
* Mari Maurstad (født 1957), norsk skuespiller
* Mari Jungstedt (født 1962), svensk journalist og krimforfatter
* Mari Ishikawa (født 1964), japansk smykkedesigner
* Mari Kjetun (født 1966), norsk forfatter
* Mari Kiviniemi (født 1968), finsk politiker og tidligere statsminister
* Mari Leavitt (født 1968), amerikansk politiker
* Mari Mancusi (født 1974), amerikansk forfatter
* Mari Hokkanen (født 1979), finsk fotokunstner
* Mari Hemmer (født 1983), norsk skøyteløper
* Mari Fasting (født 1985), norsk orienteringsløper
* Mari Haugersveen (født 1985), norsk stylist
* Mari Eide (født 1989), norsk langrennsløper
* Mari Molid  (født 1990), norsk håndballspiller
* Mari Copeny (født 2007), amerikansk miljøaktivist kjent som «Little Miss Flint»
* Mari Sheibley, amerikansk designer
* Mari Sletten, norsk burlesquedanser

## Referanser


## Eksterne lenker
*
Usynlige hender

***Usynlige hender*** er en roman av Stig Sæterbakken. Den kom ut i august 2007. Boken er også utgitt som lydbok, lest av skuespiller Jan Grønli.
Dyssomni

**Dyssomni** er en bred klassifikasjon av søvnforstyrrelser som gjør det vanskelig å sovne, bevare søvnen eller få sove til ønsket tid i henhold til samfunnets normer.

Dyssomnier er primært forstyrrelser av initiering eller bevaring av søvn eller av overdreven søvnighet og er karakterisert ved forstyrrelse i mengden, kvalitet eller timing av søvn.

Pasienter kan klage over problemer med å falle i søvn eller forbli sovende, intermitterende våkenhet i løpet av natten, tidlig oppvåkning om morgenen – eller kombinasjoner av disse plagene. Stress, koffein, fysisk ubehag, psykiske vansker og soving på dagtid er vanlige faktorer som kan forstyrre søvnkvalitet og forverre dyssomnier.

## Hovedtyper av dyssomnier
Det er over 30 kjente typer av dyssomnier. Hovedgruppene av disse omfatter:

* "Intrinsic" (primære) søvnforstyrrelser, (antas oppstått av kroppsmessig indre prosesser) – som omfatter vel 12 forstyrrelser, bl.a.:
** hypersomni, 
** narkolepsi, 
** periodic limb movement disorder,
** restless legs syndrome,
** søvnapné,
** døgnrytmeforstyrrelser som er primære, bl.a.:
*** framskutt søvnfasesyndrom,
*** forsinket søvnfasesyndrom.

* "Extrinsic" (sekundære) søvnforstyrrelser forårskaket av ytre påvirkninger, som omfatter vel 13 forstyrrelser, bl.a.:
** søvnforstyrrelser ved alkoholisme,
** matallergi insomnia, 
** ikke adekvat søvnhygiene.
** døgnrytmeforstyrrelser som er sekundære, bl.a.:
*** jetlag, 
*** søvnforstyrrelser ved skiftarbeid.

## Behandling

Generelt er det to hovedtyper for behandling, og de to kan være kombinerte: psykologiske tiltak (søvnhygenisk rådgivning eller kognitiv-atferdsmessig) og medikamentelle / farmakologiske tiltak. I situasjoner med akutte plager, som ved sorgreaksjon, kan farmakologiske tiltak være mest aktuelt. Ved primær insomni bør initiell innsats være psykologisk basert. I forhold til langvarige dyssomnier vil det ved medikamentell behandling for flere søvnmedikamenter være problematisk at pasienten utvikler økt tolerense, og i noen tilfeller avhengighet, for søvnmedikamentet. Ellers vil behandlingen være avhengig av årsaken til forstyrrelsen.

Man kan søke hjelp for søvnvansker hos fastlege, eventuelt psykolog eller psykiater. Ved alvorlige eller langvarige dyssomnier som ikke lar seg behandle effektivt i vanlig hjelpeapparat kan man søke hjelp ved spesialiserte søvnklinikker.

## Eksterne lenker
* helsebiblioteket.no om søvnforstyrrelser
* Komplett liste av gruppen av dysomnier og gradering innen hver gruppe 
* Behandling av specifikke søvnforstyrrelser – Dyssomni 
* Diagnoser søvnsykdommer ScanSleep Oslo – Dyssomni
Besøket

***Besøket*** er en roman av Stig Sæterbakken utgitt i  på Cappelen forlag. Den er forfatterens sjuende roman, og fikk Osloprisen (*[[NATT&DAG]]*) for «Årets lesning».

## Handling
Jeg-fortelleren i boka, advokat Sigmund Winther, synes tilfreds med en ikke altfor utfordrende karriere og en velordnet tilværelse sammen med sin kone, museumskonservatoren Cecilie. Men om kvelden på sin 42-årsdag blir han oppsøkt av en gammel klassekamerat: treogtyve år er da gått siden han og Gunnar Samuelsen sist så hverandre. Gunnar har med seg et kassettopptak fra gymnasdagene som han vil at vennen skal høre. På opptaket, som ble gjort under en debatt i en anarkistgruppe de begge var med i, hører Sigmund sin egen stemme for første gang. Opplevelsen blir et sjokk for ham og tvinger ham til å revurdere det selvbildet han har levd med, såvel som forholdet han har til menneskene rundt seg. Gunnar viser seg dessuten å bli vanskeligere å få ut av huset enn det Sigmund og Cecilie først hadde tenkt. Ute av stand til å ta et oppgjør med de krefter som truer, merker den etablerte advokaten at grunnen begynner å svikte under ham.

## Litteratur
* Nrk.no: Leif Ekle. Anmeldelse: ''Besøket'' av Stig Sæterbakken

## Referanser
Siamesisk

***Siamesisk*** (1997) er en roman av Stig Sæterbakken. Bokens to hovedpersoner er ekteparet Edwin og Erna Mortens. Edwin er nesten blind, men hører godt; Erna er tunghørt, men ser godt. Edwin sitter i en gyngestol på badet, der sitter han dag ut og dag inn, grubler over sin skjebne, tygger Orbit sukkerfri tyggegummi, og kjefter på Erna hver gang hun er inne i et nødvendig ærend. Annet hvert kapittel boken igjennom forteller Edwin og Erna i jeg-person. Tittelen *Siamesisk* beskriver med andre ord hvordan teksten er bygget opp like mye som den beskriver det inngrodde avhengighetsforholdet som eksisterer mellom de to gamle. Dramaet settes i gang av en ung vaktmester som kommer for å skifte lysrørene på badet inne hos Edwin. Det finstemte maktforholdet mellom Edwin og Erna blir straks forrykket av den fremmede tredjepersonens inntrengen. Et fortvilet spill tar til, vekslende mellom et håp om forandring og ønsket om at alt skal forbli slik det alltid har vært.

Romanen er oversatt til svensk, dansk, tsjekkisk og engelsk.

## Referanser
Selvbeherskelse

***Selvbeherskelse*** er en roman av Stig Sæterbakken. 

Hovedpersonen, Andreas Feldt, møter den ene av sine to voksne døtre på en kafé etter flere års adskillelse. Gjensynet fremkaller en uro i Andreas, og i ren befippelse forteller han datteren at han og hennes mor skal skilles, hvilket de slett ikke har til hensikt å gjøre. Uroen blir gradvis sterkere, og driver ham de neste dagene til å bryte med flere av sine mest innarbeidede rutiner. En dag legger han ut på en formålsløs vandring ut i byen, fra sted til sted, og møter flere fremmede mennesker som alle synes å sette ham på sporet av noe glemt, noe som ligger og murrer i hukommelsen, men som han ikke helt får tak på hva er. Han vender tilbake fra vandringen i grålysningen, og med det første lyset som brer seg over morgenhimmelen kommer også erkjennelsen av den forferdelige hemmeligheten han har valgt å glemme.

## Eksterne lenker
* Les utgaven fra 1998 hos Nasjonalbiblioteket.
Jan Gulbrandsen

**Jan Erik Gulbrandsen** (født 29. mai 1938 i Oslo, død 4. september 2007 samme sted) var en norsk organisasjons- og idrettsmann. Han var hekkeløper og spesialiserte seg i 400 meter hekk. Han representerte SK Vidar.

## Yrkeskarriere

Gulbrandsen var cand.mag. i realfag fra Universitetet i Oslo og hadde eksamen fra Statens gymnastikkskole.

Han var avdelingsleder ved Norges idrettshøgskole fra 1968 til 1973. Deretter var han underdirektør og direktør i Oslo Park og Idrett fram til 1984, bortsett fra en periode som statssekretær i Miljøverndepartementet (A) (1974–75). Han var så direktør i Norges Automobil-Forbund og seinere ved Beitostølen Helsesportsenter.

## Idrettskarriere

Gulbrandsen begynte å trene friidrett som medlem av IF Rollo, men representerte SK Vidar størstedelen av karrieren. Han debuterte på det norske friidrettslandslaget i 1957 i en landskamp mot Frankrike i Paris. Han deltok i alt i 35 landskamper, i svært mange som kaptein. Han var med i EM i friidrett 1958 og 1962, hvor han begge gangene blei slått ut i forsøksheatet, samt i Sommer-OL 1960 der han nådde semifinalen. 

Hans personlige rekord på 400 meter hekk var 51,5, en berømt tid som var norsk rekord i 16 år. Den ble satt på Gjøvik i 1964 og sto helt til i 1980. I 110 meter hekk deltok han bare på nasjonalt nivå. Hans personlige rekord var 14,5 sekunder, satt 17. august 1962 under Norgesmesterskapet i Drammen.
 
For alt dette fikk han Norges Friidrettsforbunds høyeste utmerkelse, Gullmedaljen, i 1963.

Etter sin aktive karriere var han blant annet styremedlem i Norges olympiske komite fra 1973 til 1988, herunder formann fra 1985.

## Medaljer i norske mesterskap

## Se også
* Mestvinnende utøvere i NM i friidrett

## Referanser




## Kilder
* *[http://www.vg.no/pub/vgart.hbs?artid=161995 Jan Gulbrandsen er død]* (NTB/VG 7. september 2007)
* Norske utøvere i internasjonale mesterskap, menn med etternavn G (Friidrett.no)
* Medaljevinnere i norske seniormesterskap (Friidrett.no)
* Statistikk, menn gjennom alle tider - per 1. januar 2007 (Friidrett.no)
* Brynjulf Nygaard. «Sportsprofilen OLformann trekker seg». *Aftenposten* (7. januar 1989).

## Eksterne lenker
* 
*
Sauermugg

***Sauermugg*** er en roman av Stig Sæterbakken. I boken introduseres leseren for Sæterbakkens alter-ego Sauermugg. Boken er skrevet som en frittflytende tankestrøm der fortid, nåtid og ville spekulasjoner blandes sammen i en energisk og uforutsigbar tekst. Tankesprangene er mange og drastiske. Intense refleksjoner avløses av smertelige barndomsminner. Scener fra et ekteskap veksler mellom det opprivende og det absurd komiske, fortalt med bitterhet og hat i det ene øyeblikket, med fortvilelse og selvbebreidelse i det neste. Sauermugg bygger videre på sentrale motiver i Sæterbakkens forfatterskap: ondskap, kjærlighet, maktens intime mekanismer, tankens muligheter og begrensninger.

## Fortsettelse
Etter at romanen kom ut i 1999 fortsatte Sæterbakken å skrive såkalte Sauermugg-monologer. Flere av dem har vært publisert i forskjellige tidsskrifter og på nettsteder i Norden. I april 2007 kom boken ut på svensk i en spesiell director's cut-utgave (*Sauermugg Redux*), hvor flere av de nyskrevne monologene, pluss overskytende stoff fra den gangen boken ble skrevet, var inkludert.

I tillegg har satte Sæterbakken Sauermugg ut på anbud. Blant forfatterne som bidro med tekster var Gunnar Blå, Terje Dragseth, Cornelius Jakhelln, Sigmund Jensen, Nikanor Teratologen, Johan Harstad, Martin Tistedt, Anastasia Wahl, Anne Kolbjørnsdatter Skaare, Mads Brenøe, Lars Fr. H. Svendsen og Stefan Whilde.

## Eksterne lenker
* Omtale på Cappelen Damms nettsider
Refstad skole

**Refstad skole** er en 1&ndash;7 skole (barneskole) i bydel Bjerke i Oslo. Skolen ble åpnet høsten 2005, men har felles historie med Løren skole fra 1. mai 1891. Fra skolestart 2024 flyttet skolen inn helt nye bygg i Økern torgvei 40. 

I Juni 2018 ble det funnet setningsskader i bygget og skolen ble stengt på kort varsel. Fra skolestart 2018 ble skolen flyttet til Bredtvet skoleanlegg. Skolebygget, som lå med Løren Idrettspark like ved i sør, og Bjerke travbane i nord er nå revet. Uteområdene var oppgradert med stor lekeplass og et utendørs amfi, tegnet av landskapsarkitektene Østengen og Bergo AS. 

I 2005 fikk skolen i Økern torgvei 40 navnet Løren skole selv om den ble lokalisert lenger mot øst, i strøket Refstad. I 2014, etter rehabilitering av gamle Løren skole, ble det besluttet at den gamle skolen skulle få igjen sitt navn, Løren skole, og skolen på Refstad ble omdøpt til Refstad skole.

## Historie

Løren skole fra 1891 bestod av seks klasserom fordelt på to etasjer, med egen lærerbolig i 2. etasje. Til skolen lå det også en låve og to doble utedoer.

Skolekretsen var stor og både Hasle, Sinsen, Årvoll, Tonsenhagen, Linderud og deler av Veitvet tilhørte Løren skoles inntaksområde. Dette gjorde at elevgrunnlaget vokste fort. Lenge var Løren skole Norges største landsfolkeskole med 1401 elever i 1937 på det meste. Innen 1932 var skolen derfor utbygget fire ganger, i 1910, 1918, 1923 og sist i 1932. Skolen hadde da 1400 elever og var Norges største landsskole.

Skolen måtte fraflyttes i forbindelse med bygging av Lørentunnelen fra Økern til Sinsen, siden sprenging og boring av tunnelløpet skjedde i fjellet under skolen. I februar 2005 startet byggingen av nye Løren skole, på travtomta på Refstad rett nedenfor Bjerke Travbane. I august samme året sto den klar, og ble tatt i bruk fra skolestart 2005. I 2013 ble det klart at endringer i bydelens folketall gir behov for flere skoler i området. Gamle Løren skole ble besluttet rehabilitert. Skolen er tenkt å stå klar til skolestart 2014. bydelen besluttet samtidig at gamle Løren skole skulle få tilbake sitt navn, Løren skole. Nye Løren skole ble samtidig besluttet omdøpt til Refstad skole. Det nye navnet stemmer bedre med plasseringen.

Sommeren 2018 ble det kjent at det 13 år gamle skolebygget hadde setningsskader og måtte stenge umiddelbart, en uke før sommerferien. Det ble bestemt å flytte skolen til Bredtvet skoleanlegg fra skolestart 2018.

Konsulentselskapene Sweco og Multiconsult ble engasjert av Undervisningsbygg for å undersøke bygge og utarbeide en tilstandsrapport. Det er ikke kjent om det var de opprinnelige  prosjekterende eller utførende entreprenører som var ansvarlig for de alvorlige setningsskadene. 

Til skolestart 2024 stod helt nye skolebygg klare på den gamle skoletomten i Økern torgvei 40.

### Rektorer
* 2015-: Magnus Nesset-Kristiansen
* 2005-2015: Gro Høyvik (fra Smestad skole)

## Referanser


## Eksterne lenker
*
Det onde øye (bok)

***Det onde øye*** er en essaysamling av Stig Sæterbakken, utgitt 2001. 

Det er i hovedsak en samling frittstående tekster om verker og forfattere, så som William Faulkner, Beckett, Strindberg, Edgar Allan Poe, Kierkegaard, Ján Ondrus og Emmanuel Bove. Men her er også et essay om Peter Handkes omstridte agitasjon for serbernes sak på Balkan, og en lengre refleksjon over Adolf Hitlers rolle som symbol for det onde, som et kulturelt vrengebilde for etterkrigstidens demokratiske Europa. En underliggende felles tematikk for essayene er det man kan kalle "det ondes problem". Forfatteren insisterer på kunsten og litteraturen som et område hvor alminnelige moralske regler ikke gjelder, et sted der både forfatteren og leseren kan utforske yttergrensene av den menneskelige erfaring, uten de bånd og forpliktelser som ellers holder oss tilbake.